Det ble avholdt styremøter nr. 7-13 i Momarken-selskapene avholdt 01-07 på selskapets kontor. Samtlige styremedlemmer var til stede. Fra administrasjonen møtte daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 26.
* Årets lønnsoppgjør som i så vel privat som offentlig sektor endte på 3.5 %. Samme tilbud gis våre ansatte.
* Indre Østfold Regionråd med alle ordførere, rådmenn m.fl. avholder Regionrådsmøte på Momarken 27-09.

Orienteringen med kommentarer ble tatt til etterretning.

Regnskapsrapport pr. mai.

Regnskapsrapport med kommentarer var forhåndsutsendt og ble gjennomgått på møtet. Det negative budsjettavviket etter 1. kvartal er suksessivt blitt redusert de to siste månedene.

Rapporten med kommentarer ble tatt til etterretning.

Prosjekt Banedrift.

Styret mente at det ikke er noen god prosess DNT-styret gjennomfører i denne saken. Det er startet en høringprosess med lag og forbund. Før fristene for avslutning av denne prosessen er nådd, konkluderer DNT-styret med valg av modell. DNT-styrets håndtering er preget av sterk sentralstyring og overfladisk og mangelfull behandling av kompliserte økonomiske problemstillinger med derav følgende risiko for feilbeslutninger. I så vel pressemeldingen som «Addendum» illustreres dette ved uklare formuleringer og manglende avklaring med gjeldende avtaler og lovverk. NR har sendt DS’ene en redegjørelse som i praksis innebærer at mye av innholdet i nevnte «Addendum» tilsidesettes.

Gjenstandspremier.

Vår leverandør av sølvpokaler hadde på vår anmodning utarbeidet et forslag på innsparing i to alternativer. I begge alternativer var pokalene i de 6 minneløpene holdt uforandret fordi en reduksjon av disse forutsatte investering i nye former.

Styret vedtok alternativ 2 hvor det oppnås en prisreduksjon på kr 62.468.- tilsvarende vel 20 %.

Eventuelt.

Administrasjonen ble bedt om å bedre informasjonsrutinene når det er motor- og andre stevner som medfører stengning av løpsbane.

Administrasjonen ble bedt om å vurdere profilert arbeidstøy for banemannskap og eventuelt andre løpsdagsfunksjonærer i stallområdet.